छत्तीसगढ़ की राजधानी रायपुर में सब्जियों के दाम आसमान छू रहे हैं. बता दें कि कई सब्जियों के दाम दोगुने बढ़ गए हैं. टमाटर को छोड़ किसी भी सब्जी की कीमत 40 रुपए प्रति किलो से कम नहीं है. सब्जियों में छौंक के लिए डाली जाने वाली धनिया 80 रुपए तो वहीं अदरक 100 रुपए प्रति किलो तक बिक रहा है. फूलगोभी और पत्तागोभी दोनों के दाम 40 से 50 रुपए किलो तक पहुंच गए हैं जबकि मुनगा यानी सहजन के लिए लोगों को 80 रुपए प्रति किलो की कीमत अदा करनी पड़ रही है. वहीं महंगी सब्जियों से राहत मिलने के भी आसार दिखाई नहीं दे रहे हैं.